Suchinthana/ta-wikipedia huggingface dataset:
வாணிலாயிடு

வாணிலாயிடுகள் (Vanilloids) என்பவை வாணிலில் குழுவைக் கொண்டுள்ள கரிமச் சேர்மங்களைக் குறிக்கும். வாணிலில் ஆல்ககால், வாணிலின், வாணிலிக் அமிலம், அசிட்டோ வாணிலின், வாணிலின்மாண்டலிக் அமிலம், ஓமோவாணிலிக் அமிலம், கேப்சைசின்  போன்றவை வாணில் லாயிடுகளில் அடங்கும். மாற்றியங்கள் ஐசோவாணிலாயிடுகள் எனப்படுகின்றன. 
{| class="wikitable" style="text-align:center; font-size:90%"
|-
|  ||  ||  ||  ||  ||  
|-
| வாணிலில் ஆல்ககால் || வாணிலின் || வாணிலிக் அமிலம் || அசிட்டோ வாணிலின் || வாணிலில்லமைன்  || கேப்சைசின்
|}

அதிக வெப்பநிலை மற்றும் அமில pH போன்ற தீங்கு விளைவிக்கும் தூண்டுதல்களுக்கு இயற்கையாகவே பதிலளிக்கும் பல வாணிலாயிடுகள் குறிப்பாக கேப்சைசின், நிலையற்ற ஏற்பித் திறன் வாணிலாய்டு வகை 1 ஏற்பியுடன் பிணைக்கிறது. காரமான மிளகுத்தூள் சாப்பிட்ட பிறகு ஏற்படும் எரியும் உணர்வுக்கு இந்த நடவடிக்கை காரணமாகும். நிலையற்ற ஏற்பித் திறன் வாணிலாய்டு வகை 1 ஏற்பியைத் தூண்டும் உள்ளார்ந்த முறையில் உருவாகும் வேதிப்பொருள்கள் எண்டோவாணிலாயிடுகள் எனப்படுகின்றன. ஆனந்தமைடு, 20-ஐதராக்சியிகோசாட்ரேனோயிக் அமிலம், என்-அராச்சிடோனாயில் டோபமைன் மற்றும் என்-ஒலியாயில்-டோபமைன் உள்ளிட்டவையும் எண்டோவாணில்லாயிடுகள் எனப்படுகின்றன. 

கொழுப்பு அமிலம் அமைடு ஐதரோலேசு எண்டோவாணில்லாயிடுக்கான ஒரு முக்கியமான நொதியாகும். N-அசைலெத்தனோலமைன்கள், நிலையற்ற ஏற்பித் திறன் வாணிலாய்டு வகை 1 ஏற்பியில் வளர்ச்சிதைமாற்றம், பிற கன்னாபினாய்டு ஏற்பிகள் ஆகியவற்றுக்கும் கொழுப்பு அமிலம் அமைடு ஐதரோலேசு முக்கியமான நொதியாக உள்ளது.

{| class="wikitable" style="text-align:center; font-size:90%"
|-
|  
|-
|  ஆனந்தமைடு 
|}

உணவுத் தொழிலுக்கு வெளியே நோனிவாமைடு போன்றவாணிலாயிடுகள்  வணிகரீதியாக மிளகுத் தெளிப்பு கலவைகளில் பயன்படுத்தப்படுகின்றன.

நிலையற்ற ஏற்பித் திறன் வாணிலாய்டு வகை 1 ஏற்பியுடன் செயல்படும் மற்ற வாணிலாயிடுகளில் 
ரெசினிஃபெராடாக்சின் மற்றும் ஓல்வானில் ஆகியவை அடங்கும்.

மேற்கோள்கள்

பீனால்கள்
பீனால் ஈதர்கள்
இராஜிந்தர் கண்ணா

இராஜிந்தர் கண்ணா (Rajinder Khanna) (பிறப்பு:1956), ஒடிசா தொகுதி இந்தியக் காவல் பணி அதிகாரியான இவர்  15 சூலை 2024 அன்று இந்தியாவின் கூடுதல் தேசியப் பாதுகாப்பு ஆலோசகராக பணியில் சேர்ந்தார்.

முன்னர் இவர் ஆராய்ச்சி மற்றும் பகுப்பாய்வு அமைப்பு செயலாளராக  31 டிசம்பர் 2014 முதல்  31 டிசம்பர் 2016 வரை இருந்தார். பின்னர் 2 சனவரி 2018 முதல் 14 சூலை 2024 முடிய  துணை தேசியப் பாதுகாப்பு ஆலோசகராக பணியாற்றினார்.

இதனையும் காண்க
 அஜித் தோவல்

மேற்கோள்கள்

இந்தியாவின் பாதுகாப்பு ஆலோசகர்கள்
இந்திய காவல் பணி அதிகாரிகள்
சுமெர்பூர்

சுமெர்பூர் (Sumerpur) இந்தியாவின் உத்தரப்பிரதேச மாநிலத்தில் உள்ள அமீர்பூர் மாவட்டத்தில் இருக்கும் ஒரு நகரமும் நகரப்பஞ்சாயத்தும் ஆகும். பருவா சுமெர்பூர் என்ற பெயராலும் இது அழைக்கப்படுகிறது.

மக்கள்தொகை 
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுமெர்பூரின் மக்கள் தொகை 24,656 ஆகும்.  அப்போது இம்மக்கள் தொகையில் ஆண்கள் 54% ஆகவும், பெண்கள் 46% ஆகவும் இருந்தனர். சுமெர்பூரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% என்பதை  விட குறைவாக உள்ளது.  மொத்த மக்கள் தொகையில் ஆண்களின் கல்வியறிவு 79% ஆகவும், பெண்களின் கல்வியறிவு 62% ஆகவும் இருந்தது.  சுமெர்பூரில், உள்ள மக்கள் தொகையில் 27% பேர் 6 வயதிற்குட்பட்டவர்கள் ஆவர்.

போக்குவரத்து 
மாவட்டத் தலைமையகத்திலிருந்து சுமார் 15 கி. மீ. தொலைவில் சுமெர்பூர் அமைந்துள்ளது.  கான்பூரிலிருந்து 80 கி. மீ தொலைவில் உள்ள இந்நகரம் தேசிய நெடுஞ்சாலை 34 மற்றும் 27 வழியாக நன்கு இணைக்கப்பட்டுள்ளது.  இலக்னோ, கான்பூர், மும்பை, கோரக்பூர், துர்க், கட்னி, ராகால், பண்டா, சத்னா, ஜான்சி, அரித்வார், சபல்பூர், சித்ரகூடு  போன்ற சில முக்கிய இரயில் நிலையங்களுடனும் சுமேர்பூர் நன்கு இணைக்கப்பட்டுள்ளது.

அருகிலுள்ள விமான நிலையங்கள் கான்பூர் விமான நிலையமும் சவுத்ரி சரண் சிங் பன்னாட்டு விமான நிலையமும் ஆகும்.

மேற்கோள்கள் 

Coordinates on Wikidata
உத்தரப் பிரதேச மாநிலத்திலுள்ள ஊர்களும் நகரங்களும்
மலேசிய நெடுஞ்சாலை வாரியம்

மலேசிய நெடுஞ்சாலை வாரியம் (மலாய்: Lembaga Lebuhraya Malaysia; ஆங்கிலம்: Malaysian Highway Authority) (LLM); என்பது மலேசிய பொதுப் பணி அமைச்சின் கீழ் உள்ள ஒரு மலேசிய அரசு வாரியம் ஆகும். தீபகற்ப மலேசியாவில் உள்ள அனைத்துச் சுங்கச் சாவடிகளையும் மேற்பார்வையிடும் பொறுப்பு இந்த வாரியத்திடம் ஒப்படைக்கப்பட்டு உள்ளது.

இந்த வாரியம் மலேசிய நாடாளுமன்றச் சட்டம் 231 (1980) (Parliament Act 231(1980) - சட்டத்தின் கீழ் சட்ட ஒப்புதல் பெற்ற ஓர் அமைப்பாகும். 

மலேசியாவில் சுங்கச் சாவடிகளைக் கொண்ட நெடுஞ்சாலைகளில் பராமரிப்புச் செயல்பாடுகளைத் திட்டமிடுதல், செயல்படுத்துதல், மேற்பார்வை செய்தல் போன்ற பொறுப்புகள் இந்த வாரியத்திடம் ஒப்படைக்கப்பட்டு உள்ளன.

பொது

மலேசிய நெடுஞ்சாலை வாரிய மேற்பார்வையின் கீழ் திட்டமிடப்பட்டு, வடிவமைக்கப்பட்டு, கட்டப்பட்டு பராமரிக்கப்படும் முதல் சுங்கச்சாவடி மலேசிய வடக்கு தெற்கு நெடுஞ்சாலை ஆகும். இதுவே மலேசியாவின் மிக நீண்ட விரைவுச்சாலை ஆகும்.

1995-ஆம் ஆண்டில் கட்டி முடிக்கப்பட வேண்டிய இந்த விரைவுச்சாலை, 15 மாதங்களுக்கு முன்னதாகவே 1994 பிப்ரவரி மாதம் கட்டி முடிக்கப்பட்டது.

1994 செப்டம்பர் 8-ஆம் தேதி, மலேசியப் பிரதமர் மகாதீர் பின் முகமது அதிகாரப் பூர்வமாகத் திறந்து வைத்தார்.

தனியார் மயமாக்கல்

அரசாங்கத்தின் தனியார்மயக் கொள்கையின் விளைவாக, இந்த நெடுஞ்சாலையும் அதன் பின்னர் கட்டப்பட்ட ஏனைய நெடுஞ்சாலைகளும் தனியார் மயமாக்கப்பட்டன. 

மார்ச் 1988-இல் மலேசிய வடக்கு தெற்கு நெடுஞ்சாலை மற்றும் கிள்ளான் பள்ளத்தாக்கு புதிய விரைவுச்சாலை ஆகிய சாலைகளைத் தனியார் மயமாக்கலுக்கான ஒப்பந்தம் கையெழுத்தானது. 

இதுவே மலேசிய அரசாங்கத்தால் இதுவரை மேற்கொள்ளப்பட்ட மிகப்பெரிய உள்கட்டமைப்புத் திட்டத் தனியார் மயமாக்கலாகும். இந்த ஒப்பந்தம் சூன் 1, 1988 தொடங்கி 30 ஆண்டுகளுக்கு நீடிக்கும்.

அலுவலகங்கள்

மேலும் காண்க

 மலேசிய விரைவுச்சாலை முறைமை
 வடக்கு-தெற்கு விரைவுசாலை (மலேசியா)
 கிள்ளான் பள்ளத்தாக்கு புதிய விரைவுச்சாலை
 காராக் நெடுஞ்சாலை
 கிழக்கு கடற்கரை விரைவுச்சாலை

மேற்கோள்கள்

வெளி இணைப்புகள்
 Malaysian Highway Authority (MHA) website

மலேசிய அரசு‎ 
மலேசிய அமைப்புகள்
மலேசிய நிறுவனங்கள்
சிறந்த திரைப்படத்துக்கான தமிழக அரசின் திரைப்பட விருது

சிறந்த திரைப்படத்திற்கான தமிழ்நாடு அரசு திரைப்பட விருது (Tamil Nadu State Film Award for Best Film) என்பது தமிழ்த் திரைப்படங்களுக்காக ஆண்டுதோறும் வழங்கப்படும் தமிழக அரசு திரைப்பட விருதுகளில் தமிழ்நாடு அரசால் வழங்கப்படும் ஒரு விருது ஆகும். இதில் மூன்று இடங்களுக்கான பரிசுகள் அடங்கும்.

சுட்டிகள்

விருது பெற்ற படங்களின் பட்டியல்

மேற்கோள்கள்

உசாத்துணை 
  

தமிழ்நாடு அரசின் திரைப்பட விருதுகள்
காட்டுப்பள்ளி துறைமுகம்

காட்டுப்பள்ளி துறைமுகம், தமிழக சிறு துறைமுகங்களில் ஒன்றாகும். இது தமிழ்நாட்டின், திருவள்ளூர் மாவட்டத்தில் உள்ள பொன்னேரி வருவாய் வட்டத்தில் அமைந்த மீஞ்சூர் ஊராட்சி ஒன்றியத்தில் உள்ள காட்டுப்பள்ளி ஊராட்சி பகுதியில் வங்காள விரிகுடா கடற்கரையில்  330 ஏக்கர் பரப்பளவில் அமைந்துள்ளது. 15 மீட்டர் கடல் ஆழம் கொண்ட இத்துறைமுகத்தை லார்சன் அன்ட் டூப்ரோ நிறுவனம் சனவரி 2013 முதல் இயக்குகிறது.

அமைவிடம்
காட்டுப்பள்ளி துறைமுகம் சென்னைக்கு வடக்கே 29 கிலோ மீட்டர் தொலைவிலும்; பழவேற்காடு துறைமுகத்திற்கு தெற்கே 18.6 கிலோ மீட்டர் தொலைவிலும் உள்ளது.

துறைமுகத்தின் பணிகள்
 வணிக சரக்குகளை கையாளுவதற்கான சரக்கு பெட்டக தோணித்துறைகள் இரண்டு கொண்டுள்ளது.
 கப்பல் கட்டுதல், கப்பல் பழுது பார்க்கும் மற்றும் பாகங்கள் இணைக்கும் தொழிற்சாலைகள் கொண்டது.
 நடுக்கடலில் அமைக்கப்படும் தள மேடைகளை உருவாக்குதல்.
  பொது சரக்குகள் மற்றும் சரக்குப் பெட்டகங்களைக் கையாளுகிறது.

விரிவாக்கம்
தற்போது 330 ஏக்கர் பரப்பளவில் உள்ள காட்டுப்பள்ளி சிறு துறைமுகத்தை விரிவாக்கம் செய்யும் திட்டத்திற்கு அதானி குழுமம்  6,110 ஏக்கர் நிலத்தை தமிழ்நாடு அரசிடம் கேட்டு கோரிக்கை வைத்துள்ளது.

மேற்கோள்கள்

தமிழ்நாட்டுப் போக்குவரத்து
தமிழ்நாட்டுத் துறைமுகங்கள்
இந்தியத் துறைமுகங்கள்
திருவள்ளூர் மாவட்டம்
அலெக்சாண்டர் தோன்செங்கோ

அலெக்சாண்டர் அனதோலிவிச்சு தோன்சென்கோ (Alexander Anatolyevich Donchenko)  செருமனி நாட்டைச் சேர்ந்த ஒரு சதுரங்க கிராண்டுமாசுட்டர் ஆவார். 1998 ஆம் ஆண்டு மார்ச்சு மாதம் 22 ஆம் தேதியன்று இவர் பிறந்தார். 2023 ஆம் ஆண்டு திசம்பர் மாத நிலவரப்படி செருமனி நாட்டு சதுரங்க வீரர்கள் தரவரிசையில் இவர்  4ஆவது இடத்தில் இருந்தார்.

சதுரங்க வாழ்க்கை
1998 ஆம் ஆண்டில் பிறந்த தோன்சென்கோ 2012 ஆம் ஆண்டில் தனது பன்னாட்டு சதுரங்க மாசுட்டர் பட்டத்தையும் 2015 ஆம் ஆண்டில் சதுரங்க கிராண்டுமாசுட்டர் பட்டத்தையும் பெற்றார். 2018 ஆம் ஆண்டு மார்ச்சு மாதத்தில் இவர் ஐரோப்பிய தனிநபர் சதுரங்க வெற்றியாளர் போட்டியில் பங்கேற்றார். அப்போட்டியில்  114 ஆவது இடத்தைப் பிடித்தார். 6/11 (+4–3=4) என்ற புள்ளிகளைப் பெற்றார். 2019 ஆம் ஆண்டில் மீண்டும் ஐரோப்பிய வெற்றியாளர் போட்டியில் பங்கேற்றார். 6½/11 (+5–3=3) என்ற புள்ளிகளுடன் 103 ஆவது இடத்தைப் பிடித்தார்.

2019 ஆம் ஆண்டு சூலை மாதம் நடைபெற்ற சுவிட்சர்லாந்தின் பீல் மாசுட்டர்சு சதுரங்கப் போட்டியில் தோன்சென்கோ 6½/9 (+5–1=3) புள்ளிகளுடன் கட்டா காம்சுகியுடன் இரண்டாவது இடத்தைப் பகிர்ந்து கொண்டார். இப்போட்டியின் வெற்றியாளர் அமின் தபாதாபாய் இவர்களை விட அரை புள்ளிகள் அதிகம் பெற்றார். இதே ஆண்டில்  செப்டம்பர் மாதம் 27 முதல் அக்டோபர் மாதம் 5 வரை நடைபெற்ற பார்சிலோனா திறவுநிலை போட்டியிலும் இவர் பங்கேற்று விளையாடினார். 7½/9 (+6–0=3) என்ற புள்ளிகளைப் பெற்று தெளிவான முதல் இடத்தைப் பிடித்தார்.

2021 ஆம் ஆண்டு டாடா எஃகு மாசுடர்சு போட்டியில் தேனியல் டுபோவுக்குப் பதிலாக இவர் தாமதமாக மாற்றப்பட்டார். ஏனெனில் தேனியல் டுபோவு கோவிட்-19 பெருந்தொற்றுக்கான பரிசோதனையில்  நேர்மறையாக முடிவு காரணமாக விலகினார். தோன்சென்கோ 3½/13 (+0–6=7) என்ற புள்ளிகளுடன் அப்போட்டியில் கடைசி இடத்தைப் பிடித்தார்.

2021 ஆம் ஆண்டு ஆகத்து மாதம் லாத்வியா நாட்டில் நடைபெற்ற இரிகா தொழில்நுட்ப பல்கலைக்கழக திறவு நிலை "ஏ" போட்டியில் வெற்றி பெற்றார்.

ஜனவரி 2023 ஆம் ஆண்டு சனவரி மாதம் நடைபெற்ற டாடா எஃகு சதுரங்க மாசுட்டர்கள் போட்டியில் ஒரு சுற்று எஞ்சியிருக்கும் நிலையிலேயே இவர் வெற்றி பெற்றார். 2024 ஆம் ஆண்டுக்கான  டாடா எஃகு சதுரங்க மாசுட்டர்கள் போட்டிக்கும் தகுதி பெற்றார்.

தனிப்பட்ட வாழ்க்கை
உருசியாவின் மாசுகோ நகரத்தில் பிறந்த தோன்செங்கோ சிறு குழந்தையாக இருந்தபோதே செருமனிக்கு குடிபெயர்ந்தார். பன்னாட்டு சதுரங்க மாசுட்டரான அனதோலி தோன்செங்கோ இவரது தந்தையாவார்.

மேற்கோள்கள்

1998 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
செருமானிய சதுரங்க வீரர்கள்
உருசிய சதுரங்க வீரர்கள்
பண்பாடு மற்றும் கல்வி உரிமைகள் (இந்திய அரசியலமைப்பு)

இந்திய அரசியலமைப்பு சட்டத்தின் பகுதி 3ல், பிரிவு 29 மற்றும் 30ன் படி  6 அடிப்படை உரிமைகளில் ஒன்றாகும். அரசியலமைப்பு சட்டப் பிரிவு 29 மற்றும் 30  சமயச் சிறுபான்மை மக்களும் மற்றும் மொழிவாரிச் சிறுபான்மை மக்களும் தங்களது பண்பாடு மற்றும் கல்வியைப் பாதுகாத்துக் கொள்ளும் உரிமைக்கு உத்தரவாதம் வழங்குகிறது.

அரசியலமைப்புச் சட்டப் பிரிவு 29
இந்திய அரசியலமைப்புச் சட்டப் பிரிவு 29, மக்களின் பண்பாடு மற்றும் கல்வி குறித்தான அடிப்படை உரிமைகள் குறித்து பேசுகிறது.

 அரசியலமைப்புச் சட்டப் பிரிவு 29 (1):, இந்தியாவின் சிறுபான்மை மக்கள் பின்பற்றும் சமயம், பண்பாடு, மொழி மற்றும் எழுத்து முறையை பாதுகாக்கும் உரிமையை வழங்குகிறது.

 சட்டப் பிரிவு 29 (2): இனம், மதம், சாதி, மொழி அல்லது அவற்றில் ஏதேனும் ஒன்றை மட்டுமே அடிப்படையாகக் கொண்ட எந்தவொரு நபருக்கும் தன்னால் பராமரிக்கப்படும் அல்லது அதிலிருந்து உதவி பெறும் கல்வி நிறுவனங்களில் சேர்க்கையை அரசு மறுக்கக் கூடாது.

அரசியலமைப்புச் சட்டப் பிரிவு 30
அரசியலமைப்புச் சட்டப் பிரிவு 30, சமயம் மற்றும் மொழிவாரி சிறுபான்மையினர் கல்வி நிறுவனங்களை நிறுவி நிர்வகிப்பதற்கான உரிமையை வழங்குகிறது. 

 சட்டப் பிரிவு 30 (1): அனைத்து மத மற்றும் மொழி சிறுபான்மையினருக்கும் அவர்கள் விரும்பும் கல்வி நிறுவனங்களை நிறுவவும், நிர்வகிக்கவும் உரிமை வழங்குகிறது.

சட்டப் பிரிவு 30(2): கல்வி நிறுவனங்களுக்கு உதவி வழங்கும் போது, மதம் அல்லது மொழி அடிப்படையில் சிறுபான்மையினரின் நிர்வாகத்தின் கீழ் உள்ளது என்ற அடிப்படையில் எந்தக் கல்வி நிறுவனத்திற்கும் அரசு பாகுபாடு காட்டக் கூடாது.

இதனையும் காண்க
 இந்திய அரசியலமைப்பிலுள்ள அடிப்படை உரிமைகள்
 சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்

மேற்கோள்கள்

இந்தியாவில் அடிப்படை உரிமைகள்
ஆழ்வார் மக்களவைத் தொகுதி

ஆழ்வார் மக்களவைத் தொகுதி (Alwar Lok Sabha constituency) இந்தியாவில் இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். ஆழ்வார் மக்களவைத் தொகுதியில் யாதவ வாக்காளர்கள் அதிகம் உள்ளனர்.

சட்டமன்றத் தொகுதிகள் 
தற்போது, ஆழ்வார் மக்களவைத் தொகுதியில் எட்டு சட்டமன்றத் தொகுதிகள்உள்ளன. இவை:

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேலும் காண்க 

 அல்வர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 2019 லோக்சபா தேர்தல் முடிவுகள்

இராசத்தான் மக்களவைத் தொகுதிகள்
மலேசிய விண்வெளி நிறுவனம்

மலேசிய விண்வெளி நிறுவனம் (மலாய்: Agensi Angkasa Malaysia; ஆங்கிலம்: Malaysian Space Agency) (MYSA); என்பது மலேசிய அறிவியல், தொழில்நுட்பம் மற்றும் புத்தாக்க அமைச்சின் கீழ் உள்ள ஒரு மலேசிய அரசு நிறுவனம் ஆகும். 

20 பிப்ரவரி 2019 அன்று, மலேசிய தொலையுணர் நிறுவனம் (Malaysian Remote Sensing Agency) மற்றும் மலேசியாவின் அங்காசா விண்வெளித் திட்டம் (Malaysian National Space Agency) ஆகிய இரண்டு அமைப்புகளையும் இணைத்து, மலேசிய விண்வெளி நிறுவனம் எனும் புதிய நிறுவனத்தை அமைப்பதற்கு மலேசிய அமைச்சரவை ஒப்புதல் வழங்கியது.

பொது

மார்ச் 2019-இல், தொழில்நுட்பம், உள்கட்டமைப்பு, விண்வெளி பயன்பாட்டு மேம்பாட்டில்; மலேசிய விண்வெளி நிறுவனம் கவனம் செலுத்தும் என்று மலேசிய எரிசக்தி, அறிவியல், தொழில்நுட்பம், சுற்றுச்சூழல், காலநிலை மாற்றத் துறை அமைச்சர் யோ பீ யின் (Yeo Bee Yin) அறிவித்தார்.

சுற்றுச்சூழல், இயற்கை வளங்கள், உணவுப் பாதுகாப்பு, பேரிடர் மேலாண்மை; மற்றும் காலநிலை மாற்ற மேலாண்மை; ஆகியவற்றின் அடிப்படையில், பல்வேறு பொது நிறுவனங்களுக்கு உதவுவதற்காகவும்; செயற்கைக் கோள் தரவுகள் மற்றும் தகவல்களைச் சேகரிப்பதற்கும்; மலேசிய விண்வெளி நிறுவனம் உதவி புரியும் என்றும் அவர் கூறினர்.

சேகரிக்கப்பட்ட தரவுகளும் தகவல்களும், தனியார் துறையுடன் பகிர்ந்து கொள்ளப்படும் என்றும்; தனியார் துறையின் சொந்த புத்தாக முறைமைகளுக்கு அந்தத் தரவுகளும் தகவல்களும் உதவும் என்றும் அவர் கூறினர். 2020-ஆம் ஆண்டு தொடக்கம், துவான் அஜி அசுலிகாமில் நாபியா (Tuan Haji Azlikamil Napiah) என்பவர் மலேசிய விண்வெளி நிறுவனத்தின் தலைமை இயக்குநராகப் பொறுப்பு வகிக்கிறார்.

செயல்பாடுகள்

 தொழில்நுட்பம், பயன்பாடுமற்றும் விண்வெளி அறிவியல் துறையில்; நாட்டின் திறனை மேம்படுத்துதல்
 ஆய்வு மற்றும் அறிவியல் மேம்பாடுகளைச் செயல்படுத்துதல்
 விண்வெளி தொழில்நுட்ப பயன்பாடுகள், விண்வெளி அறிவியல் ஆகியவற்றில் முழுமையான தீர்வுகளை வழங்குதல்
 தேசிய விண்வெளி நிலையத்தின் மூலம் செயற்கைக் கோள் தரவுகளைப் பெறுதல் 
 பல்வேறு துறைகளில் பயன்பாட்டிற்கான தகவல்களை உருவாக்குதல்
 தேசிய விண்வெளிக் கொள்கையைச் செயல்படுத்துதல்
 தற்போதைய தேசியக் கொள்கையின் மதிப்பைக் கூட்டுதல்
 உள்ளூர் நிபுணத்துவத்தை வலுப்படுத்தல் 
 விண்வெளி தொழில்நுட்ப ஆராய்ச்சியின் வழி, பன்னாட்டு ஒத்துழைப்பை ஒருங்கிணைத்து மேம்படுத்துதல்

மேலும் காண்க
 மலேசியாவின் அங்காசா விண்வெளித் திட்டம்
 இந்திய விண்வெளி ஆய்வு நிறுவனம்‎ 
 இசுரோ விண்வெளி நிலையம்
 ஐரோப்பிய விண்வெளி நிறுவனம்
 மலேசிய விண்வெளி வீரர் வனஜா

மேற்கோள்கள்

வெளி இணைப்புகள்
 
 

மலேசிய அமைப்புகள்
மலேசிய நிறுவனங்கள்
விண்வெளி நிறுவனங்கள்
மலேசிய விண்வெளித் திட்டங்கள்
அஞ்சி வாழா அஞ்சி

அஞ்சி வாழாத அஞ்சி எழுத்தாளர் சக்கம்பட்டி தேவராஜ் என்பவரால் எழுதிய ஒரு வரலாற்று புதினம் ஆகும். தகடூர் நாட்டை ஆண்ட அதியமான் நெடுமான் அஞ்சி பற்றிய புனைவு கலந்த வரலாற்று நாவல் ஆகும். தகடூர் நாட்டை ஆண்ட அஞ்சிக்கும், பெருஞ்சேரல் இரும்பொறைக்கும் இடையே ஏற்பட்ட பெரும் போரை மையமாக கொண்டாதாக இருப்பினும், ஔவைக்கு நெல்லிக்கனி ஈத்த அதியமான் என்ற வரலாற்று நிகழ்வும் ஒரு முக்கிய பகுதியாக கூறப்பட்டுள்ளது.

கதைச்சுருக்கம்

தமிழ்நாட்டின் மூப்பெரும் பேரரசுகளான சேர, சோழ, பாண்டியர்களின் வரிசையில் வைத்து போற்றப்படும் அதியர் மரபில் வந்த அதியமான் நெடுமான் அஞ்சியின் புகழைக் கண்டு கலக்கம் கொண்ட பெருஞ்சேரல் இரும்பொறை, மலையமான் திருமுடிக்காரியை அஞ்சிக்கு துணையாக நிற்கும் வல்வில் ஓரி மீது ஏவி விடுகிறான். இப்போரில் தோற்ற வல்வில் ஓரி இயற்கை எய்துகிறான். ஓரியை வென்ற திருமுடிகாரி, அவனது நாடான கொல்லிமலையை சேரனிடம் ஒப்படைத்து பொருள் பெறுகிறான். இதில் கோபம் கொண்டு, அஞ்சி காரியின் மீது படையெடுத்து காரியை வென்று, திருக்கோயிலூர்-ஐ அழிக்கிறான்.
 

போரில் தோற்ற காரி, சேரனிடம் தஞ்சம் அடைகிறான். இதில், பெரும் கோபம் கொண்ட பெருஞ்சேரல் இரும்பொறை, காரி உட்பட எழு குறுநில மன்னர்களின் துணையோடு பெரும் படையை திரட்டி அஞ்சியின் மீது படையெடுத்து சென்று தகடூரை கைப்பற்றுகிறான். 

இவ்வராலாற்று நிகழ்வுகளுக்கு இடையே, ஔவைக்கு நெல்லிக்கனி கொடுத்த நிகழ்வு மற்றும் அஞ்சியின் காதல், ஓரிக்கும் அஞ்சிக்கும் இடையேயான நட்பு ஆகிய நிகழ்வுகள்  அழகாகவும் வர்ணிக்கப்பட்டு நாவலுக்கு வலுவேற்றுகின்றன.

முக்கய கதை மாந்தர்கள் 

அதியமான் நெடுமான் அஞ்சி

அஞ்சியத்தை மகள் நாகையார்

பெருஞ்சேரல் இரும்பொறை

மலையமான் திருமுடிக்காரி

வல்வில் ஓரி

ஔவையார்

அதியமான் பொகுட்டெழினி
குர்சித் மக்முது கசூரி

குர்சித் மக்முது கசூரி (Khurshid Mahmud Kasuri) (பிறப்பு, 18 ஜூன் 1941) ஓர் பாகிஸ்தானிய அரசியல்வாதியும் மற்றும் எழுத்தாளரும் ஆவார். இவர் நவம்பர் 2002 முதல் நவம்பர் 2007 வரை பாக்கித்தானின் வெளியுறவு அமைச்சராக பணியாற்றினார்.  அரசியல் மற்றும் சர்வதேச விவகாரங்களுக்கான மூத்த ஆலோசகராகவும்,  இம்ரான் கானால் நிறுவப்பட்ட அரசியல் கட்சியான பாக்கித்தான் தெகுரீக்கே இன்சாபு கட்சியின் காஷ்மீர் தொடர்பான பணிக்குழுவின் தலைவராகவும், கட்சியின் முக்கிய உறுப்பினராகவும் உள்ளார். மேலும் இவர் 'நைதர் எ ஹாக் நார் எ டோவ்' என்ற புத்தகத்தின் ஆசிரியரும் ஆவார்.

சொந்த வாழ்க்கை 
இவர் பஞ்சாப் மாகாணத்தின் இலாகூரில் பிறந்தார். பஞ்சாப் பல்கலைக்கழகத்தில் கல்வி பயின்ற பிறகு, கசூரி பின்னர் கேம்பிரிச்சுப் பல்கலைக்கழகத்தில் சட்டம் பயின்றார். பின்னர் கிரேஸ் விடுதியில் வழக்கறிஞராக அனுமதிக்கப்பட்டார். இவர் நைஸ் பல்கலைக்கழகத்தில் பிரெஞ்சு மொழியையும் பயின்றார்.

அரசியல் 
ஏர்-மார்ஷல் முகமது அஸ்கர் கான் தலைமையிலான “தெஹ்ரீக்-இ-இஸ்தக்லால்” (டிஐஐ)  கட்சியுடன் தனது அரசியல் வாழ்க்கையைத் தொடங்கினார். பின்னர் அதன் பொதுச்செயலாளராக உயர்ந்தார். 1993 ஆம் ஆண்டில் பிரதான எதிர்க்கட்சியான பாக்கித்தான் மக்கள் கட்சியின் பொதுச்செயலாளராகவும் தேர்ந்தெடுக்கப்பட்டார். பூட்டோ சியா-உல்-ஹக் ஆகியீர்ன் ஆட்சியின்போது  இருவருக்கும் இவர் எதிர்ப்பு தெரிவித்ததற்காக பல சந்தர்ப்பங்களில் சிறைக்குச் சென்றார். 1997 மற்றும் 2002 ஆம் ஆண்டுகளில் தேசிய சட்டமன்றத்திற்கு தேர்ந்தெடுக்கப்பட்டார். தகவல் மற்றும் ஊடக மேம்பாட்டுக்கான நிலைக்குழுவின் தலைவராகவும் பணியாற்ரியுள்ளார். நவாஸ் ஷெரீப் பிரதமராக இருந்தபோது அரசியலமைப்பின் 15 வது திருத்தத்தை ('ஷரியத் மசோதா') அவர் கடுமையாக எதிர்த்தார். 15வது திருத்தத்திற்கு எதிர்ப்பு தெரிவிக்கும் வகையில் இவர் தேசிய சட்டமன்ற உறுப்பினர் பதவியை ராஜினாமா செய்தார். 1981 இல் ஜனநாயகத்தை மீட்டெடுப்பதற்கான இயக்கத்தில் சேர இவர் வெளியுறவு அலுவலகத்தை விட்டு வெளியேறினார். பின்னர் கைது செய்யப்பட்டார்.

2012 ஆம் ஆண்டில், "அமைதி மற்றும் முன்னேற்ற மையத்தில்" அமைதி மற்றும் மோதல் ஆய்வுகள் சம்பந்தப்பட்ட தலைப்புகள் குறித்து இவர் இந்திய அரசியல்வாதி ஜஸ்வந்த் சிங்குடன் சேர்ந்து விரிவுரை நிகழ்த்தினார். மேலும் மேற்கு வங்க ஆளுநர் என். கே. நாராயணனையும் சந்தித்தார்.

மேற்கோள்கள் 

வாழும் நபர்கள்
1941 பிறப்புகள்
பாக்கித்தானிய எழுத்தாளர்கள்
பாகிஸ்தான் அரசியல்வாதிகள்
உன்னி ஆர்.

தனது புனைப்பெயரான உன்னி ஆர் என அறியப்படும் பி. ஜெயச்சந்திரன் ( P. Jayachandran; பிறப்பு ஏப்ரல் 12,1971),ஓர் இந்திய சிறுகதை எழுத்தாளரும் மற்றும் திரைக்கதை ஆசிரியரும் ஆவார். இவர் மலையாள இலக்கியம் மற்றும் மலையாளத் திரைப்படங்களில் தனது படைப்புகளுக்காக அறியப்படுகிறார். கோட்டயம் மாவட்டத்தில் கூடமலூரில் பிறந்த இவர் தற்போது இந்தியாவின் கேரளாவின் திருவனந்தபுரத்தில் வசித்து வருகிறார். கூடமலூர் எல்பி பள்ளி, சிஎம்எஸ் கல்லூரி உயர்நிலைப்பள்ளி, சிஎம்ஏஸ் கல்லூரி கோட்டயம் மற்றும் கோட்டயம் பாசேலியஸ் கல்லூரி ஆகியவற்றில் படித்தார். உன்னி ஆர். சார்லி (2015) படத்திற்காக சிறந்த திரைக்கதைக்கான கேரள மாநில திரைப்பட விருதை வென்றார்.

தொழில் வாழ்க்கை 
இவரது "வாங்கு" என்ற சிறுகதை 2020 கேரள சாகித்ய அகாதமி விருதை வென்றது. 
மேலும் அதே பெயரில் 2021 ஆம் ஆண்டு திரைப்படமாக உருவாக்கப்பட்டது.

மேற்கோள்கள்

வெளி இணைப்புகள்

 

வாழும் நபர்கள்
1971 பிறப்புகள்
கேரள எழுத்தாளர்கள்
உபெரோடான் பால்மேடசு

உபெரோடான் பால்மேடசு (Uperodon Palmatus) என்பது கூர்வாய்த் தவளைக் குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையின் மத்திய மலைகளில் காணப்படுகிறது. இதனுடையப் பொதுப் பெயர்களாக  பார்க்கர் புள்ளி தவளை, பார்க்கர் கோள தவளை, அரை-வலை பக்-மூக்கு தவளை என்பன.

உபெரோடான் பால்மேடசு கடல் மட்டத்திலிருந்து சுமார் 135 மீ (ID2), 05  உயரத்தில் மலைப்பாங்கான வெப்பமண்டல ஈரமான வன வாழ்விடங்களில் வாழ்கிறது. முதிர்ச்சியடைந்த தவளைகள் இலை-குப்பைகளில் (குறைந்தபட்சம் ஓரளவு கற்கள் மற்றும் பிற தரை உறைகளின் கீழ், பட்டைக்கு அடியில், மரங்களின் தண்டுகளில் மற்றும் விதானத்தில்) காணப்படுகின்றன. இது ஓர் அரிய வகைத் தவளை ஆகும். விவசாயத்திற்காகக் காடுகளை மாற்றுவதன் மூலம் ஏற்படும் வாழிட இழப்பால் இது அச்சுறுத்தப்படுகிறது (தேயிலைத் தோட்டங்கள் மரம் வெட்டுதல், மற்றும் வறட்சி மற்றும் தீ (குறிப்பாக கார்டன் சமவெளி தேசியப் பூங்காவில்). இச்செயல் பல பாதுகாக்கப்பட்ட பகுதிகளிலும் நடைபெறுகிறது.

மேற்கோள்கள் 

இலங்கை உயிரினங்கள்
உபெரோடான் அப்சுகருசு

உபெரோடான் அப்சுகருசு (Uperodon obscurus) என்பது கூர்வாய்த் தவளைக் குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ்நிலக் காடுகள், மிதவெப்ப அல்லது வெப்பமண்டலம் ஈரமான மலைக் காடுகள், நன்னீர் சதுப்பு நிலங்கள், நன்னீர் சதுப்பு நிலங்கள், கிராமப்புற தோட்டங்கள் மற்றும் பெரிதும் சீரழிந்த காடுகள் ஆகும்.

மேற்கோள்கள் 

இலங்கை உயிரினங்கள்
அகணிய உயிரிகள்
உபெரோடான் ரோகானி

ரோகான் கோளத் தவளை (Rohan's globular frog) என்று பொதுவாக அழைக்கப்படும் உபெரோடான் ரோகானி (Uperodon rohani), கூர்வாய்த் தவளைச் சிற்றினமாகும். இது இலங்கையில் மட்டுமே காணப்படும் அகணிய உயிரி.

சொற்பிறப்பியல் 
இலங்கை மீன்கள் மற்றும் நீர்நிலவாழ் உயிரினங்கள் பற்றிய படைப்புகளுக்காக அறியப்பட்ட விஞ்ஞானி ரோகான் பெத்தியகோடா பெயரால் இது அழைக்கப்படுகிறது.

வகைப்பாட்டியல் 
கோளத் தவளை முன்பு உபெரோடான் வேரிகாட்டசுடன் ஒத்ததாகக் கருதப்பட்டது. ஆனால் 2018-இல் பிரிக்கப்பட்டது. இவற்றுக்கிடையேயான மரபணு சுமார் 2.8% வேறுபட்டது.

விளக்கம் 
கோளத் தவளை ஒரு சிறிய தவளை ஆகும். பொதுவாக ஆண் தவளை 26-34 மில்லிமீட்டர் நீளமும், பெண் தவளை 28-35 மில்லிமீட்டர் நீளம் உடையது. இது அரக்கு நிறத்தில் சற்று வெளிர் ஆலிவ் மஞ்சள் புள்ளிகளுடன் காணப்படும். இதன் வயிறு மற்றும் தொடையின் அருகே அடர்த்தியாக ஆலிவ் புள்ளிகள் உள்ளன. இது ஓரளவு ஒளி ஊடுருவக்கூடிய கால் மற்றும் கணுக்கால் ஆகியவற்றைக் கொண்டுள்ளது.

பரவல் 
கோளத் தவளை இலங்கை முழுவதும் காணப்படுகிறது. ஆனால் தாழ்நிலங்களில் மிகவும் அதிகமாகக் காணப்படும்.

வாழ்விடம் 
கோளத் தவளை குளங்கள் மற்றும் குட்டைகள் போன்ற ஈரமான சூழல்களில் காணப்படுகிறது. நீர்நிலைகள் மற்றும் நீர்த்தேக்கங்கள், நெல் வயல்கள் போன்ற விவசாய நிலங்கள் மற்றும் வீடுகள் மற்றும் கட்டிடங்களுக்குள் உள்ள ஈரமான இடங்கள், குளியலறைகள் போன்ற இடங்களில் பொதுவாகக் காணப்படுவதால் இது தொடர்ந்து மனிதர்களுடன் தொடர்பு கொள்கிறது.

மேற்கோள்கள் 

இலங்கை விலங்குகள்
அகணிய உயிரிகள்
ஒனினியா

ஒனினியா (Oninia) என்பது கூர்வாய்த் தவளை குடும்பத்தைச் சேர்ந்த தவளைகளின் ஒரு பேரினம் ஆகும்.

இந்த பேரினத்தின் சிற்றினங்கள் நியூ கினி காணப்படுகின்றன.

சிற்றினம் 
 ஒனினியா செங்லாபி குந்தர், ஸ்டெல்பிரிங்க் & வான் ரின்டெலென், 2010

மேற்கோள்கள் 

நீர்நில வாழ்வனப் பேரினங்கள்
சிக்கிலா

சிக்கிலா (Chikila) என்பது ஜிம்னோபியோனா வரிசையில் உள்ள நீர்நில வாழ் உயிரினங்களின் ஒரு பேரினம் ஆகும். சிக்கிலிடே குடும்பத்தில் அறியப்பட்ட பேரினம் இது ஒன்றேயாகும். இந்த பேரினத்தின் அனைத்துச் சிற்றினங்களும் வடகிழக்கு இந்தியாவிலும் வங்களாதேசத்திலும் காணப்படுகின்றன.

சிற்றினங்கள் 
நான்கு அங்கீகரிக்கப்பட்ட சிற்றினங்கள் சிக்கிலா பேரினத்தின் கீழ் உள்ளன.

மேற்கோள்கள் 

நீர்நில வாழ்வனப் பேரினங்கள்
தி ஆர்க்கிடெக்சர் ஆப் எ டெக்கன் சுல்தானேட்

தி ஆர்க்கிடெக்சர் ஆப் எ டெக்கன் சுல்தானேட் (The Architecture of a Deccan Sultanate) என்பது கட்டிடக்கலை மற்றும் கலை வரலாற்றாசிரியர் புஷ்கர் சோஹோனி எழுதிய நூலாகும். இந்நூல் 2018ஆம் ஆண்டு வெளியானது. இந்த நூலானது கி.பி. பதினாறாம் நூற்றாண்டில் ஆட்சி செய்த அகமத்நகரின் நிசாம் சாக்களின் கட்டிடக்கலை, நகர்ப்புற குடியிருப்புகள் குறித்து மிக விரிவாக எழுதப்பட்ட படைப்புகளில் ஒன்றாகும்.

சுருக்கம்
இந்த நூலானது தக்காண சுல்தானகத்தின் ஒன்றான அகமத்நகர் சுல்தானகத்தின் கட்டிடக்கலை, கலைப் பொருட்கள் அமைந்துள்ள சமூகப் பின்னணியை புதுப்பிக்கவும்,  கட்டிடக்கலை, ஓவியம், நாணயவியல் ஆகியவற்றைப் பயன்படுத்தி செய்யக்கூடிய ஆராய்ச்சியை அடிப்படையாகக் கொண்டது. பதினாறாம் நூற்றாண்டைச் சேர்ந்த இந்த இராச்சியம் கடந்த காலத்தில் ஆய்வாள்களால் மோசமாக ஆய்வு செய்யப்பட்டிருந்த்து. மேலும் அதன் நினைவுச்சின்னங்கள் அழிவு நிலையில் உள்ளன. புத்தகத்தின் முதன்மை கவனம் நிஜாம் ஷாஹி சுல்தானகத்தின் (1490-1636) கட்டிடக்கலை குறித்தது ஆகும். இது அகமத்நகர் இராச்சியம் என்றும் அழைக்கப்படுகிறது, முகலாயர் வெற்றி கொள்வதற்க்கு முன்னர் தக்காணத்தில் இருந்த மூன்று முக்கிய ஆட்சிகளில் குறைவாக அறியப்பட்டத்து அகமத்நகர் சுல்தானாகமாகும். லாரா பரோடி கூற்றின்படி, "தெற்காசியா மற்றும் இஸ்லாமிய உலகின் கலாச்சார மற்றும் கட்டிடக்கலை வரலாற்றில் உள்ள குறிப்பிடத்தக்க இடைவெளியை இந்த புத்தகம் நிரப்புகிறது."

வரவேற்பு
இந்த புத்தகம் நல்ல வரவேற்பைப் பெற்றது. மேலும் பிரன்ட்லைன்  பத்திரிகை உட்பட பல இதழ்களால் திறனாய்வு செய்யப்பட்டது. இதில் இந்த நூல் "இடைக்கால இந்தியாவின் வரலாற்றுக்கு மிகவும் தேவையான நுணுக்கமான பார்வையை வழங்குகிறது" என்று மேற்கோள் காட்டப்பட்டது. கட்டிடக்கலை வரலாற்றாசிரியரான ஜார்ஜ் மைக்கேல் இதை "கட்டிடக்கலை வரலாற்றில் ஒரு குறிப்பிடத்தக்க பங்களிப்பு, இடைக்கால இந்தோ-இஸ்லாமிய கலாச்சாரத்தைப் பற்றிய முழுமையான புரிதலை வழங்குகிறது" என்று குறிப்பிட்டார். இந்த ஆண்டிற்கான தனது வாசிப்பு பட்டியலில் உள்ள புத்தகங்களில் ஒன்றாக இந்த நூல் உள்ளது என மனு எஸ். பிள்ளையால் மேற்கோள் குறிப்பிடப்பட்டது. தி முஸ்லிம் வேர்ல்ட் புக் ரிவ்யூவால் மதிப்பாய்வு செய்யப்பட்ட இந்த நூல் "அற்புதமான ஆய்வுக்கட்டுரை" என்று குறிப்பிட்டது.

மேற்கோள்கள் 

ஆங்கில நூல்கள்
2018 நூல்கள்
தக்காணச் சுல்தானகங்கள்
இறைவன் மிகப்பெரியவன் (திரைப்படம்)

இறைவன் மிகப்பெரியவன், அமீர் இயக்கத்தில் வெளிவர உள்ள  தமிழ்த் திரைப்படம் ஆகும். இப்படத்தின் கதையை இயக்குநர் வெற்றிமாறன் மற்றும் தங்கம் எழுதியுள்ளனர். இப்படத்தின் தயாரிப்பாளர் ஜாபர் சாதிக் திமுகவின் முன்னாள் நிர்வாகி ஆவார். ஜாபர் சாதிக்கின் சகோதரர் முகமது சலீம் இப்படத்தின் கதாநாயகன் ஆவர்.

படப்பிடிப்பு நிறுத்தம்
இத்திரைப்படத்தின் இறுதி கட்டப் படப்பிடிப்பு நடந்து கொண்டிருக்கையில், இதன் தயாரிப்பாளரான ஜாபர் சாதிக் போதைப் பொருள் கடத்தல் வழக்கில் தில்லியில் வைத்து கைது செய்யப்பட்டதால், படப்பிடிப்பில் தடை ஏற்பட்டுள்ளது. இத்திரைப்படம் பாதியில் நின்றது குறித்து இயக்குநர் அமீர்  அறிக்கை வெளியிட்டுள்ளார்.

வழக்கு
18 செப்டம்பர் 2024 அன்று இத்திரைப்பட தயாரிப்பாளர் ஜாபர் சாதிக், கதாநாயகன் முகமது சலீம் மற்றும் இயக்குநர் அமீர் உள்ளிட்ட 12 பேர் மீது சட்டவிரோத பணப்பரிமாற்ற வழக்கில், அமலாக்க இயக்குனரகம்,  சென்னை முதன்மை அமர்வு நீதிமன்றத்தில் குற்றப் பத்திரிக்கை தாக்கல் செய்தது.

மேற்கோள்கள்

வெளிவராத தமிழ்த் திரைப்படங்கள்
சிலாவளையபியூட்டேன்

சிலாவளையபியூட்டேன் (Silacyclobutane) என்பது C3H8Si என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிலாசைக்ளோபியூட்டேன் என்ற பெயராலும் இது அழைக்கப்படுகிறது. கரிமசிலிக்கான் சேர்மமான இதை (CH2)3SiH2 என்ற அமைப்பு வாய்பாட்டாலும் அடையாளப்படுத்தலாம். இது கல்வி ஆராய்ச்சிக்கு மட்டுமே பயன்பாடு கொண்ட ஒரு நிறமற்ற ஆவியாகும் திரவமாகும். மிகவும் பொதுவான வழிப்பெறுதிகளில் (CH2)3Si(CH3)2 போன்ற மாற்றியமைக்கப்பட்ட வழிப்பெறுதிகளும் அடங்கும். திரிபுபடுத்தப்பட்ட வளையங்களாக இருப்பதால் இவை சற்று அதிகமான வினைத்திறனைக் கொண்டிருக்கும்.

மேற்கோள்கள்

சிலேன்கள்
நான்கு உறுப்பு வளையங்கள்
சிலிக்கான் பல்லினவளையங்கள்
அனாதீனம் நிலம்

அனாதீன நிலம்,  1970ஆம் ஆண்டில் தமிழ்நாட்டில் நடைமுறைக்கு வந்த நில உச்சவரம்புச் சட்டத்தின்படி, 30 ஏக்கருக்கு மேல் வைத்திருக்கும்  ஒரு குடும்பத்தின் உபரி  நிலங்களை தமிழ்நாடு அரசு கையகப்படுத்தி தமிழ்நாடு வருவாய்த் துறையிடம் ஒப்படைக்கப்பட்டது. அனாதீன நிலங்களுக்கு தமிழ்நாடு அரசே உரிமையாளர் ஆவார். இந்த நிலங்களை தமிழ்நாடு அரசே பொதுக் காரியத்திற்கு பயன்படுத்திக் கொள்ளும்.

நில உச்சவரம்புச் சட்டத்தின் கீழ் அரசிடமிருந்த உபரி நிலங்களை நிலமற்ற ஏழை விவசாயிகளுக்கு பகிர்ந்தளித்து ஒப்பனை பட்டா வழங்கப்பட்டது.  அனாதீன நிலங்களை தனியார் விற்பதோ அல்லது வாங்குவதோ செல்லாது.

மேற்கோள்கள்

தமிழ்நாடு வருவாய்த் துறை
மலேசிய வேளாண் ஆய்வு மேம்பாட்டு நிறுவனம்

மார்டி அல்லது மலேசிய வேளாண் ஆய்வு மேம்பாட்டு நிறுவனம் (மலாய்: Institut Penyelidikan dan Kemajuan Pertanian Malaysia; ஆங்கிலம்: Malaysian Agricultural Research and Development Institute) (MARDI); என்பது மலேசிய வேளாண் மற்றும் உணவு பாதுகாப்பு துறை அமைச்சின் கீழ் உள்ள ஒரு மலேசிய அரசு நிறுவனம் ஆகும்.

இந்த நிறுவனம் மலேசிய விவசாய ஆராய்ச்சி மற்றும் மேம்பாட்டு நிறுவனச் சட்டம் 1969 எனும் சட்டத்தின் (Malaysian Agricultural Research and Development Institute Act 1969) கீழ் நிறுவப்பட்டது.

மலேசியாவின் வேளாண் சார்ந்த தொழில், கால்நடை, விலங்கு நலன், மீன்பிடி, வேளாண் ஆராய்ச்சி, வேளாண் வளர்ச்சி, உணவு பாதுகாப்பு போன்ற துறைகளில் ஆய்வுகள் மேற்கொள்வதற்கு இந்த நிறுவனம் பொறுப்பு வகிக்கிறது.

பொது

ஏறக்குறைய 40 ஆண்டுகளாக மலேசிய வேளாண் ஆய்வு மேம்பாட்டு நிறுவனத்தின் ஆய்வு முயற்சிகளின் வழியாக பல புதிய தாவர வகைகள் மற்றும் வேளாண் முளைவகை, புதிய கால்நடை இனங்கள் உருவாக்கப்பட்டு உள்ளன. 

இந்த ஆய்வு நிறுவனத்தின் வழியாக், சுற்றுச்சூழல் மற்றும் வேளாண் வளங்களை நிர்வகிப்பதற்கான புதிய தொழில் நுட்பங்களும் உருவாக்கப்பட்டு வருகின்றன.

முகவரி 

மார்டி தலைமையகம்
Persiaran MARDI-UPM
43400 செர்டாங்
சிலாங்கூர், மலேசியா
தொலைபேசி: 603-8953 6000

மேலும் காண்க
 மலேசிய வேளாண் மற்றும் உணவு பாதுகாப்பு துறை அமைச்சு
 மலேசிய வேளாண் மற்றும் உணவு பாதுகாப்புத் துறை அமைச்சர்‎

மேற்கோள்கள்

வெளி இணைப்புகள்
MARDI official website

மலேசிய அமைப்புகள்
மலேசிய நிறுவனங்கள்
இந்திய இராணுவப் பொறியாளர்கள் படையணி

இந்திய இராணுவப் பொறியாளர்கள் படை (Indian Army Corps of Engineers), இது 1777ஆம் ஆண்டில் பிரித்தானிய கிழக்கிந்திய கம்பெனியால் தரைப்படையினருக்கு உதவிட நிறுவப்பட்டது.  இந்திய இராணுவத்தின் முப்படைகள், துணை இராணுவப் படைகளுக்கும் மற்றும் இயற்கைப் பேரிடர் காலங்களில் பணியாற்றும் பொறியாளர்கள் படையாகும்.இப்படையில் சேருர்பவர்களுக்கு புனே இராணுவப் பொறியியல் கல்லூரியில் பயிற்சி வழங்குகிறது. இந்தியப் பாதுகாப்பு அமைச்சகத்தின் கீழ் இராணுவப்  பொறியாளர்கள் படையணி செயல்படுகிறது. தலைமைப் பொறியாளரான லெப்டினண்ட் ஜெனரல் தலைமையில் இது செயல்படுகிறது.

அமைப்பு
லெப்டினண்ட் ஜெனரல் தலமையிலான இந்திய இராணுவப் பொறியாளர்கள் படையானது மெட்ராஸ் சாப்பர்ஸ்,  பெங்கால் சாப்பர்ஸ் மற்றும் பம்பாய் சாப்பர்ஸ் எனும் மூன்று பிரிவுகள் கொண்டது. 

இந்த அமைப்பு இராணுவப் பொறியாளர்கள் சேவை (Military Engineer Services)எல்லைப்புறச் சாலைகள் அமைப்பு மற்றும் இந்திய நில அளவைத் துறையுடன் நெருங்கியத் தொடர்புடையது..

போர்க் காலங்களில் இராணுவப் பொறியாளர்கள் படையணியின் பணிகள்
போர்க் காலங்களில் இப்படையணி பாலங்கள் நிறுவதல், வழித்தடங்கள் அமைத்தல்,  உலங்கு வானூர்திகளுக்கான இறங்குதளம் அமைக்கும் பணி மேற்கொள்கிறது. அதே நேரத்தில் எதிரி நாட்டின்  கண்ணி வெடிகளை கண்டு செயல் இழக்கச் செய்தல்,  பாலங்களை குண்டுகள் வைத்து அழித்தல்,  போர்க் களங்களின் நில அளவை வரைபடம் தயாரித்தல் மற்றும் பதுங்கு குழிகள் மற்றும் பதுங்கு கட்டங்களை நிறுவதல் ஆகும்.

கலந்து கொண்ட போர்கள்
 முதலாம் ஆங்கிலேய-ஆப்கானியப் போர்
 இரண்டாம் ஆங்கிலேய ஆப்கானியப் போர்
 முதலாம் உலகப் போர்
 இரண்டாம் உலகப் போர்
 இந்திய சீனப் போர்
 இந்தியா-பாகிஸ்தான் போர், 1947
 இந்தியா-பாகிஸ்தான் போர், 1965
 1971 இந்தியா-பாக்கிஸ்தான் போர் 
 கார்கில் போர்

இராணுவப் பொறியாளர்கள் சேவைகள்
இராணுவப் பொறியாளர் சேவை அதிகாரிகள் (Military Engineer Services) இராணுவக் கட்டிடங்கள், இராணுவ விமான நிலையங்கள், கடற்படை கப்பல் துறைகள் நிறுவல்கள் போன்றவற்றின் வடிவமைப்பு, கட்டுமானம் மற்றும் பராமரிப்பு மற்றும் இராணுவச் சாலைகள், நீர், மின்சாரம் வழங்கல் மற்றும் வடிகால் வசதிகளை திட்டமிட்டு தருவதுடன்,. இந்தியாவின் தரைப்படை, கடற்படை, விமானப் படை மற்றும் கடலோர காவல்படைக்கு தேவையான குளிர்பதன வசதிகள், தளபாடங்களை  வடிவமைத்து தருகிறது.

இது இந்தியாவின் மிகப்பெரிய கட்டுமான மற்றும் பராமரிப்பு நிறுவனங்களில் ஒன்றாகும். இராணுவம், விமானப்படை, கடற்படை மற்றும் பாதுகாப்பு ஆராய்ச்சி மற்றும் வளர்ச்சி அமைப்பு ஆகியவற்றின் பொறியியல் ஆதரவை வழங்குவதற்காக நாடு முழுவதும் இராணுவப் பொறியாளர்கள் சேவைப் பிரிவுகள் மற்றும் துணைப் பிரிவுகளைக் கொண்டுள்ளது. இராணுவப் பொறியாளர்கள் சேவைகள் அமைப்பு இந்தியப் பாதுகாப்பு அமைச்சகத்தின் கீழ் செயல்படும் ஒரு சேவை நிறுவனமாகும். இந்த சேவையில் இராணுவப் பொறியாளர்களுடன், இந்தியப் பாதுகாப்பு பொறியாளர்கள் சேவைப் பிரிவில் (Indian Defence Services of Engineers) கட்டடக் கலை நிபுனர்கள்,  நில அளவையாளர்கள் போன்ற சிவில்  சமூகத்தவரும் சார்-நிலை அலுவலர்களாக பணியாற்றுவர்.

மேற்கோள்கள்

வெளி இணைப்புகள்
Indian Army, Corps of Engineers
 Royal Engineers Museum Indian Sappers (1740–1947)
 Royal Engineers Museum The Corps in the Second World War (1939–45)- Indian Engineers in the Western Desert, Italian and Burma Campaigns
 Listing of engineer regiments
 9 Engineer Regiment during 1971 war

இந்திய படைத்துறை
தங்கத்தின் தங்கம்

தங்கத்தின் தங்கம் (Thangathin Thangam) என்பது 1990 ஆண்டு வெளியான இந்திய தமிழ் அதிரடி நாடகத் திரைப்படம் ஆகும்.  சிராஜ் இயக்கிய இப்படத்தில் ராமராஜன் இராகசுதா ஆகியோர் முதன்மைப் பாத்திரங்களில் நடித்தனர். இப்படம் 14 ஏப்ரல் 1990 அன்று வெளியானது.

கதை 
ஒரு இளம் கிராமத் தலைவர் ஒரு சாதாரண கிராமத்துப் பெண் என்று கருதி ஒரு பெண்ணைக் காதலிக்கிறார். ஆனால் பின்னர் அந்தப் பெண் மிகவும் பணக்கார குடும்பத்தைச் சேர்ந்தவர் என்றும், தனது எதிரிக்கு மிகவும் வேண்டியவர் என்பதை அறியும்போது அவரது வாழ்க்கையில் ஒரு திருப்பம் நேர்கிறது.

நடிகர்கள்

பாடல்கள் 
இப்படத்திற்கு  எஸ். ஏ. ராஜ்குமார்இசையமைத்தார்.

எம். ஜி. ராமச்சந்திரனின் படங்களின் பாணியை உண்மையாக பிரதிபலிக்கும் மற்றொரு திரைப்படம் என்று  கல்கியின் சி. ஆர். கே. தன் விமர்சனத்தில் குறிப்பிட்டார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
இராஜ்குமாரி துபே

இராஜ்குமாரி துபே (Rajkumari Dubey;1924-2000) இராஜ்குமாரி என்ற தனது பெயரால் நன்கு அறியப்பட்ட இவர், 1930 கள் மற்றும் 1940 களில் இந்தித் திரைப்படங்களில் பணியாற்றிய ஒரு இந்தியப் பின்னணிப் பாடகி ஆவார். பாவ்ரே நைன் (1950) இல் "சன் பைரி பாலம் சச் போல் ரே" என்ற பாடல்,மஹால் (1949) படத்தில் "கபாரா கே ஜோ படத்தில் "நஜரியா கி மாரி" ஆகிய பாடல்களுக்காக மிகவும் பிரபலமானவர்.

வாழ்க்கை வரலாறு. 
அக்காலத்தின் முன்னணி பாடகர்களான சோராபாய் அம்பாலாவாலி, அமிர்பாய் கர்நாடகி மற்றும் சம்சாத் பேகம் ஆகியோரை விட குறுகிய வரம்புடன் மிகவும் மென்மையான மற்றும் இனிமையான குரலைக் கொண்டிருந்தார். அடுத்த இரண்டு தசாப்தங்களில், லதா மங்கேஷ்கர் இந்தியாவில் பின்னணி பாடுவதில் முன்னேறிக் கொண்டிருந்த சமயத்தில் இவரும் 1950 களின் முற்பகுதி வரை, 100 படங்களில் இவர் பாடியுள்ளார்

இராஜ்குமாரி வாழ்க்கையில் மிகவும் தாமதமாக திருமணம் செய்து கொண்டார். இவரது கணவர் வி. கே. துபே, வாரணாசியில் வசித்து வந்தார். பின்னர் அவர் மும்பையில் இவருடன் சேர்ந்தார். இராஜ்குமாரி துபே 2000 ஆம் ஆண்டில் இறந்தார்.

மேற்கோள்கள்

நூல் ஆதாரம்

வெளி இணைப்புகள் 
 
Rajkumari – Her Profile, Interview and Complete Solo Song List on Cineplot.com website - Archived

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
2000 இறப்புகள்
1924 பிறப்புகள்
வாணிலில் ஆல்ககால்

வாணிலில் ஆல்ககால் (Vanillyl alcohol) என்பது C8H10O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். படிக வெண்மை நிறம் அல்லது அரை வெண்மை நிறத்தில் தூளாக இச்சேர்மம் காணப்படுகிறது. வாணிலின் என்ற கரிமச் சேர்மத்திலிருந்து வழிப்பெறுதியாக வாணிலில் ஆல்ககால் பெறப்படுகிறது.  உணவுகளில் சுவை சேர்க்க வாணிலில் ஆல்ககால் பயன்படுகிறது.

மேலும் காண்க
 அனிசில் ஆல்ககால்

மேற்கோள்கள்

ஆல்ககால்கள்
முதன்மை ஆல்ககால்கள்
பீனால்கள்
பீனால் ஈதர்கள்
சோமங்கலம் சோமநாதீசுவரர் கோயில்

சோமநாதீசுவரர் கோயில் என்பது இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தின் சோமங்கலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சந்திரனுக்குரிய சிறந்த பரிகாரத் தலமாக இக்கோயில் குறிப்பிடப்படுகிறது.

அமைவிடம் 
கடல் மட்டத்திலிருந்து சுமார் 35.87 மீட்டர் உயரத்தில், () என்ற புவியியல் ஆள்கூறுகள் கொண்டு சோமங்கலம் பகுதியில் இக்கோயில் அமைந்துள்ளது.

விவரங்கள் 
இக்கோயிலின் மூலவர் சோமநாதீசுவரர் மற்றும் தாயார் காமாட்சி அம்மன் ஆவர். கி. பி. 1073இல் குலோத்துங்க சோழனால் கட்டப்பட்ட கோயில் இதுவாகும்.

பெருமை 
சரக்கொன்றை மரத்தை தலவிருட்சமாகக் கொண்டு, தேவார வைப்புத் தலம் என்ற பெருமையைப் பெற்றுள்ள இக்கோயில் தொண்டை மண்டலத்தை சார்ந்த சென்னையின் நவக்கிரகத் தலங்களில் சந்திரன் கிரகத்தின் பெருமையைப் பறைசாற்றும் தலமாகும்.

சிறப்பு 
சோழ, பாண்டிய, விஜயநகர அரசர்களின் கல்வெட்டுகள் இக்கோயிலில் காணப்படுகின்றன. வழக்கமாக சிவன் கோயில்களில் நந்தி பகவான் சிலை, மூலவர் சன்னதியை நோக்கி அமைக்கப்பட்டிருக்கும். ஆனால், இக்கோயிலில் இறைவனின் ஆணைப்படி, நந்தி, சோழ மன்னனின் எதிரிகளை துவம்சம் செய்வதற்காக, எதிர்த்திசை நோக்கி அமர்ந்திருந்ததால், அதுவே நிரந்தரமாக இருப்பது போன்று வடிவமைக்கப்பட்டு சிறப்பு பெற்றுள்ளது.

மேற்கோள்கள் 

காஞ்சிபுரம் மாவட்டத்திலுள்ள சிவன் கோயில்கள்
காஞ்சிபுரம் மாவட்டத்திலுள்ள இந்துக் கோயில்கள்
இராணியின் பலியாட்டம் மறுப்பு

இராணியின் பலியாட்டம் மறுப்பு (Queen's Gambit Declined) எனும் சதுரங்கத் திறப்பு ஆட்டம் கறுப்பு வெள்ளையின் சிப்பாயை வெட்டுவதை மறுக்கும் ஆட்டமாகும். இது பின்வரும் நகர்வுகளுடன் ஆரம்பிக்கின்றது. 
1. d4 d5
2. c4 e6
இது மரபு வழியான இராணியின் பலியாட்ட மறுப்பாகும் . பொதுவாக இராணியின் பலியாட்ட மறுப்பு எனும்போது மரபு வழி இராணியின் பலியாட்டமே கருதப்படுகின்றது. அந்த வரிசை வருமாறு.
மரபு வழியான இராணியின் பலியாட்டம் பல்வேறு பட்ட நகர்வு ஒழுங்கின் மூலம் கிடைக்கக்கூடும் அவற்றில் 1.d4 Nf6 2.c4 e6 3.Nf3 d5; 1.d4 e6 2.c4 d5; 1.c4 e6 2.Nc3 d5 3.d4; 1.Nf3 d5 2.c4 e6 3.d4; போன்றவை உள்ளடங்கும்.

பொதுவான தத்துவங்கள்
இரண்டாவது கறுப்பு நகர்வில் e6 ஐ ஆடும்போது கறுப்பின் கடும்நிறமான சதுரங்களூடாகச் (dark squared) மந்திரிக்கு வழியை ஏற்படுத்தினாலும் வெளிர்நிறச் சதுரங்களூடாக (light square) சதுரங்களூடாகச் செல்லும் மந்திரியைத் தடுக்கின்றது.

உசாத்துணைகள்

ஏனைய தொடர்ச்சிகள்
1.d4 d5 2.c4 c6 – சிலாவ் தற்காப்பு

வெளியிணைப்புக்கள்
இராணியின் பலியாட்டம் மறுப்பு  - லீசெஸ் இலவச தளமூடாக (ஆங்கிலத்தில்)

சதுரங்கத் திறப்புகள்
சதுரங்க சொல்லாட்சி
மலேசிய தேசிய விளையாட்டு மன்றம்

மலேசிய தேசிய விளையாட்டு மன்றம் (மலாய்: Majlis Sukan Negara Malaysia (MSN); ஆங்கிலம்: National Sports Council of Malaysia) (NSC); என்பது மலேசிய இளைஞர் விளையாட்டுத்துறை அமைச்சின் கீழ் உள்ள ஒரு மலேசிய அரசு நிறுவனம் ஆகும். இந்த மன்றம் மலேசியாவின் விளையாட்டு நடவடிக்கைகளை நிர்வகிக்கிறது.

இந்த மன்றம் மலேசியாவின் தேசிய விளையாட்டு மன்றச் சட்டம் 1971 (National Sports Council of Malaysia Act 1971) (1979-இல் திருத்தப்பட்டது) என்பதன் கீழ் நிறுவப்பட்டது; மற்றும் 21 பிப்ரவரி 1972 அன்று மலேசியாவின் இரண்டாவது பிரதமர் அப்துல் ரசாக் உசேன் அவர்களால் தொடங்கப்பட்டது.

திட்டங்களின் பட்டியல்

 தடகளப் பயிற்சித் திட்டம் 
 மாற்றுத் திறனாளர் தடகள பயிற்சித் திட்டம்  
 தேசிய கால்பந்து மேம்பாட்டு திட்டம்
 தேசிய வளைதடிப் பந்தாட்ட மேம்பாட்டுத் திட்டம்
 தேசிய வலைப்பந்து மேம்பாட்டுத் திட்டம்
 தேசிய ரக்பி கால்பந்து மேம்பாட்டுத் திட்டம்
 இளையோர் மிதிவண்டி ஓட்டுதல், மலேசியா
 விளையாட்டுத் துறையில் பெண்கள்

விருதுகள்

 மலேசியாவின் சிறந்த விளையாட்டு வீரர் விருது
 மலேசியாவின் சிறந்த விளையாட்டு வீராங்கனை விருது

மலேசிய மாநிலங்களின் விளையாட்டு மன்றங்கள்

மலேசிய விளையாட்டு வளாகங்களின் பட்டியல்

மேலும் காண்க
 புக்கிட் ஜாலில் தேசிய அரங்கம்
 தாருல் அமான் விளையாட்டரங்கம்‎ 
 சுல்தான் இப்ராகிம் விளையாட்டரங்கம்
 தென்கிழக்கு ஆசிய விளையாட்டுகள்

மேற்கோள்கள்

வெளி இணைப்புகள்
 

மலேசியாவில் விளையாட்டு
மலேசிய அமைப்புகள்
மலேசிய நிறுவனங்கள்
பெடலங்கா

பெடலங்கா  (Pedalanka)  இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமமாகும். இது தெனாலி வருவாய் பிரிவின் பாட்டிபுரோலு மண்டலத்தில் அமைந்துள்ளது.  ஆந்திரப் பிரதேச தலைநகர் பிராந்தியத்தின் ஒரு பகுதியாகவும் செயற்படுகிறது.

புவியியல் 
மண்டல தலைமையகமான பாட்டிபுரோலுவுக்கு  தென்கிழக்கில், 16°05′54′′N 80°51′0′  என்ற ஆள்கூறுகளில் 405 எக்டேர் (1,000 ஏக்கர்) பரப்பளவில் பெடலங்கா பரவியுள்ளது.

அரசும் அரசியலும் 
பெசர்லங்கா கிராம பஞ்சாயத்து என்பது  இக்கிராமத்தின் உள்ளாட்சி அமைப்பாகும். இக்கிராமம்  வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 3 பள்ளிகள் உள்ளன. இந்த பள்ளிகளில் ஒரு மண்டல் பரிசத்து தொடக்கப் பள்ளியும் 2 தனியார் பள்ளிகளும்  அடங்கும்.

மேற்கோள்கள் 

Coordinates on Wikidata
குண்டூர் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
காமாத்திபுரம்

காமாத்திபுரம் (Kamathipura or  Kamthipura) இந்தியாவின் மகாராட்டிரம் மாநிலாத்தின் தலைநகரான மும்பை பெருநகரத்தில் பாலியல் பெண் தொழிலாளர்கள் கொண்ட பகுதியாகும்.  மும்பையின் ஏழு தீவுகளை ஒன்றாக இணைப்பதற்கு முன்னர் 1795ஆம் ஆண்டில் காமாத்திபுரம் பகுதி நிறுவப்பட்டது. துவக்கத்தில் இப்பகுதியில் கட்டுமானத் தொழிலாளர்கள் அதிகம் இருந்ததால் இதற்கு  லால் பஜார்  (சிவப்பு கடைவீதி) எனப்பெயரிடப்பட்டது. பின்னர் இப்பகுதியில் பாலியல் தொழிலாளர்கள் அதிகம் குடியேறியதால் காமாத்திபுரா பெயரிடப்பட்டது.

1990களின் இறுதியில் காமாத்திபுரா பெண்களுக்கு  எயிட்சு நோய் தொற்றியதால், இப்பகுதிவாழ் பெண் பாலியல் தொழிலாளர்களுக்கு வேறு வேலை வாய்ப்புகள் வழங்கவும்; வேறிடங்களுக்கு குடியேற்றவும் மாநில அரசு நடவடிக்கை எடுத்தது.

1992ஆம் ஆண்டில் பெருநகரமும்பை மாநகராட்சி காமாத்திபுரா பகுதியில் 45,000 பாலியல் தொழிலாளர்கள் இருந்ததாக கணக்கெடுத்தனர். 2009ஆம் ஆண்டில் இதன் எண்ணிக்கையை 1,600 ஆகவும்; 2018ஆம் ஆண்டில் 5,00 ஆகவும் மும்பை மாநகராட்சி குறைத்தது.

வரலாறு

17ஆம் நூற்றாண்டின் இறுதியில் மும்பை நகர வளர்ச்சிக்காக மும்பையின் ஏழு தீவுகள் ஒன்றாக இணைப்பதற்கு கட்டுமானப் பணிகள் தொடங்கியது. 1795ஆம் ஆண்டின் துவக்கத்தில் கட்டுமானத்தில் வேலை செய்த ஆண் மற்றும் பெண் தொழிலாளர்கள் காமாத்திபுரா (காமாத்தி என்பதற்கு மராத்தி மொழியில் தொழிலாளர் எனபபொருளாகும்) பகுதியில் குடியேறினர்.

இதன் வடக்கில் பெல்லாசிஸ், தெற்கில் தெற்கு மும்பையின் கோன்தேவி பகுதி இருந்தது. பின்னர் காமாத்திபுரா பகுதியின்  கர்செட்ஜி சுக்லாஜி தெருவில் ஐரோப்பிய பாலியல் தொழிலாளர்கள் குடியேறினர். 1916ல் காமாத்திபுரா பகுதியில் பால்வினை நோய்களுக்கான முதல் மருத்துவமனை கட்டப்பட்டது.

இந்திய விடுதலைக்குப் பின்னர் இப்பகுதியில் நேபாள நாட்டு இளம் பெண்கள் பாலியல் தொழிலாளர்களாக குடியேறினர். இப்பகுதியில் பாலியல் தொழில் வளர்ச்சியுற்ற காரணத்தினால் 3,000 கட்டிடங்கள் பாலியல் தொழிலுக்கு நிறுவப்பட்டது. 2005 மகாராட்டிரா மாநில நகரங்களில் இரவு கேளிக்கைக்கான நடன & இசை விடுதிகளை மாநில அரசு தடைசெய்தது. இதனால் இரவு நடன மங்கைகள் வேறு வேலை இன்றி, பாலியல் தொழில் ஈடுபட்டனர். 2005ஆம் ஆண்டின் காவல் துறை அறிக்கையின்படி, மும்பை மாநகரத்தில் 1,00,000 பாலியல் பெண் தொழிலாளர்கள் இருந்தனர்.

தற்போது காமாத்திபுரம் பகுதியில் 200 பெண்கள் பீடி சுற்றும் தொழிலில் ஈடுபட்டுள்ளனர்.

மக்கள் தொகை பரம்பல்
14 தெருக்கள் கொண்ட காமாத்திபுரா பகுதியில் வாழும் பெரும்பாலோனர், பிற மாநிலத் தொழிலாளர்கள் ஆவார். 2007ஆம் ஆண்டில் காமாத்திபுரா பகுதியில் 55,936 வாக்காளர்கள் கொண்டிருந்தனர்.

காமாத்திபுரா படக்காட்சிகள்

மேற்கோள்கள்

உசாத்துணைகள்
 
 
 
 
 Björkman, Lisa, and Ratoola Kundu. “NIRMALA: KAMATHIPURA’S GATEKEEPER.” Bombay Brokers, edited by LISA BJÖRKMAN, Duke University Press, 2021, pp. 145–53, .

வெளி இணைப்புகள்

The day my God died - Documentary by PBS
Frontline interview with Raney Aronson
Frontline - INDIA - The Sex Workers, 2004
Watch YouTube documentary on a school in Kamathipura

மும்பை
மும்பையின் சுற்றுப் பகுதிகள்
குஞ்சனப்பள்ளி

குஞ்சனப்பள்ளி  (Kunchanapalli) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள விசயவாடா நகரின் தெற்கு புறநகர்ப் பகுதியாகும்.  குண்டூர் வருவாய் பிரிவின் மங்களகிரி தாடேபள்ளி மாநகராட்சியின் தாடேபல்லி மண்டலப் பகுதியில் இது அமைந்துள்ளது.

புவியியல் 
குஞ்சனப்பள்ளி 16°4500′′N 80°6167E என்ற ஆள்கூறுகளில் அமைந்துள்ளது. சராசரியாக கடல் மட்டத்திலிருந்து  5 மீட்டர் (19 அடி) உயரத்தில் இக்கிராமம் உள்ளது.

அரசும் அரசியலும் 
குஞ்சனப்பள்ளி கிராம பஞ்சாயத்து என்பது கிராமத்தின் உள்ளாட்சி  அமைப்பாகும் . கிராமம் வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது. வார்டு உறுப்பினர்கள் ஒரு சர்பஞ்சால் தலைமை தாங்கப்படுகிறார்கள்.  இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாகும்.  ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் செயல்படுகிறது.

மேற்கோள்கள் 

Coordinates on Wikidata
ஆந்திரப் பிரதேசம் மாநிலத்திலுள்ள ஊர்களும் நகரங்களும்
குண்டூர் மாவட்டம்
இராணுவப் பொறியாளர் சேவைகள் (இந்தியா)

இராணுவப் பொறியாளர் சேவைகள் (Military Engineer Services (MES), இது இராணுவம் மற்றும் பொதுமக்கள் இணைந்த சேவை ஆகும். பொறியியல் அதிகாரிகள் மற்றும் சார்-நிலை அலுவலர்கள் கொண்ட இப்படையானது இந்தியாவின் பழைமையான மற்றும் பெரிய  இந்திய அரசின் அமைப்பாகும். இந்தியாவின் முப்படைகளுக்கான கட்டுமானப் பணிகள் மேற்கொள்ளவும், பராமரிக்கவும் உள்ள இப்பொறியாளர்கள் படையானது 26 செப்டம்பர் 1923 அன்று பிரித்தானிய இந்தியாவின் அரசால் நிறுவப்பட்டது.

இதன் தலைமைப் பொறியாளர் லெப். ஜெனரல் அர்விந்த் வாலியா மற்றும் தலைமை இயக்குநர் (பணியாளர்கள்) லால் சந்த் மீனா ஆவார்.

இந்திய இராணுவப் பொறியாளர்கள் படையணியின் கீழ் இராணுவப் பொறியாளர் சேவைகள் உள்ளது. இப்படையில் இராணுவம் மற்றும் இராணுவ அல்லாத இளநிலை மற்றும் முதுநிலை பொறியாளர்கள் உள்ளனர்.

படையின் பணியிடம், தரம், அடிப்படைச் சம்பளம்

மண்டலங்கள்
இப்படையானது முப்படைகளுக்கும் சேவை செய்ய இந்தியாவில் 600 பொறியியல் நிலையங்களைக் கொண்டுள்ளது. இந்தியாவில் இப்படையின் மண்டலங்கள் வருமாறு:

CE- தலைமைப் பொறியாளரr, CCE- தலைமை கட்டுமானப் பொறியாளர், AF- வான் படை

இதனையும் காண்க
இந்திய இராணுவப் பொறியாளர்கள் படையணி

மேற்கோள்கள்

இந்திய படைத்துறை
சிறந்த குடும்ப திரைப்படத்துக்கான தமிழக அரசின் திரைப்பட விருது

சிறந்த குடும்பத் திரைப்படத்திற்கான தமிழ்நாடு அரசு திரைப்பட விருது (Tamil Nadu State Film Award for Best Family Film) என்பது தமிழ்நாடு அரசு திரைப்பட விருதுகளின் ஒரு பகுதியாக தமிழகத் திரைப்படங்களில் இருந்து தேர்ந்தெடுக்கப்படும் ஒரு திரைப்படத்திற்கு  பிலிம்பேர் இதழின் சார்பில் ஆண்டுதோறும் வழங்கப்படும் ஒரு விருது ஆகும்.

மேற்கோள்கள் 

தமிழ்நாடு அரசின் திரைப்பட விருதுகள்
சிறந்த எதிர்நாயகன் நடிகருக்கான தமிழக அரசின் திரைப்பட விருது

சிறந்த எதிர்நாயகன் நடிகருக்கான தமிழ்நாடு அரசு திரைப்பட விருது (Tamil Nadu State Film Award for Best Villain)  என்பது தமிழ்நாடு அரசு திரைப்பட விருதுகளின் ஒரு பகுதியாக   தமிழகத் திரைப்படங்களில் எதிர்நாயகனாக நடித்த ஒரு நடிகருக்கு வழங்கப்படும் ஒரு விருது ஆகும். இந்த விருது முதன்முதலில் 1997 ஆண்டு வழங்கப்பட்டது. அப்போது பிரகாஷ் ராஜ் முதலில் பெற்றார்.

பட்டியல் 
விருது பெற்றவர்களும் அவர்கள் விருது பெறக் காரணமான படங்களின் பட்டியல் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
அரீன் ஆக்சைடு

அரீன் ஆக்சைடு (Arene oxide) என்பது வேதியியலில் ஓர் அரீனின் எப்பாக்சைடைக் குறிக்கும். அரீன் ஆக்சைடுகளின் இரண்டு முக்கியமான குடும்பங்கள் பென்சீன் ஆக்சைடுகள் மற்றும் நாப்தலீன் ஆக்சைடுகள் என்பவையாகும்.  இவை இரண்டும் பொதுவான மாசுபடுத்திகளான பென்சீன் மற்றும் நாப்தலீனின் ஆக்சிசனேற்ற சிதைவு  இடைநிலைகளாகும்.

பென்சோபைரீனையும் ஓர் எப்பாக்சைடாக ((+)-பென்சோ[a]பைரீன்-7,8-எப்பாக்சைடு.) மாற்ற இயலும்.

தேர்ந்தெடுக்கப்பட்ட வினைகள்
பென்சீன் ஆக்சைடு (C6H6O) மூன்று இரட்டைப் பிணைப்புகளைக் கொண்ட ஏழு-உறுப்பு வளைய ஆக்சிபின்னுடன் வேதியியற் சமநிலைச் சேர்மமாக உள்ளது. வேதியியற் சமநிலையில் சிதைக்கும் 6π வளையத்தை மூடுதல் மற்றும் திறப்பதன் மூலம் இவை இணைதிற மாற்றியன்களாக கருதப்படுகின்றன.

அரீன் ஆக்சைடுகள் அதிக வினைத்திறன் கொண்டவை. பென்சீன் ஆக்சைடும் நாப்தலீன்-1,2-ஆக்சைடு நீரேற்றும் முறையே ஈரைதராக்சி ஐதரோபென்சீன் மற்றும் 1,2-ஈரைதராக்சி ஈரைதரோநாப்தலீன்  ஆகியவற்றை கொடுக்கின்றன. நீரேற்ற வினை எப்பாக்சைடு ஐதரலேசு நொதியால்  வினையூக்கம் செய்யப்படுகிறது. இந்த டையால்களின் நீரிழப்பு, மறு அரோமாட்டிக்காதல் வினை மூலம் இயக்கப்படுகிறது. பீனால் மற்றும் 1-நாப்தால் சேர்மங்கள் உருவாகின்றன. 1,2-ஈரைதராக்சி ஈரைதரோநாப்தலீன், ஈரைதரோடையால் டியைதரனேசு நொதியால் வினையூக்கப்பட்டு ஆக்சிசனேற்ற வினை நிகழ்வதால் 1,2-நாப்தோகுயினோன் உருவாகிறது.

மேற்கோள்கள்

எப்பாக்சைடுகள்
மனித வளர்சிதைப்பொருட்கள்
ஆக்சிபின்கள்
ஆக்சிபின்

ஆக்சிபின் (Oxepin) என்பது ஆக்சிசனைக் கொண்டுள்ள ஒரு பல்லின வளையமாகும். இதில் ஏழு உறுப்புகள் கொண்ட வளையம் மூன்று முப்பிணைப்புகளால் பிணைக்கப்பட்டுள்ளன. இதனுடைய மூலச் சேர்மமான C6H6O பெண்சீன் ஆக்சைடுடன் வேதியியற் சமநிலை கொண்ட சேர்மமாகக் காணப்படுகிறது. 

ஆக்சிபின்-பென்சீன் ஆக்சைடு வேதிச் சமநிலையானது வளைய பதிலீடுகளால் பாதிக்கப்படுகிறது.  ஒரு தொடர்புடைய இருமெத்தில் வழிப்பெறுதி முக்கியமாக ஆக்சிபின் சேர்மத்தின் மாற்றியனாகும். அது, ஆரஞ்சு நிற திரவமாக உள்ளது.

சைட்டோகுரோம் பி450 என்ற நொதியின்  மூலம் பென்சீன் ஆக்சிசனேற்றம் செய்யப்படுவதால்  ஆக்சிபின் ஓர் இடைநிலையாக உருவாகிறது. மற்ற அரீன் ஆக்சைடுகள் பெற்றோர் அரீனின் வளர்சிதை மாற்ற வழிப்பெறுதிகளாகும்.

மேற்கோள்கள்   

ஆக்சிபின்கள்
சோமங்கலம்

சோமங்கலம் (Somangalam) என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்தில் அமையப் பெற்றுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு சோமங்கலம் புறநகர்ப் பகுதி அமைந்துள்ளது.

மக்கள்தொகை
2011 இந்திய மக்கள் தொகைக் கணக்கெடுப்பு அடிப்படையில், சோமங்கலம் புறநகர்ப் பகுதியின் மொத்த மக்கள்தொகை 4,376. இதில் ஆண்கள் எண்ணிக்கை 2,199 மற்றும் பெண்களின் எண்ணிக்கை 2,177 ஆகும்.

சமயம் 
சோமங்கலம் பகுதியில் சுந்தரராஜ பெருமாள் கோயில் என்ற பெருமாள் கோயில் ஒன்றும், சோமநாதீசுவரர் கோயில் என்ற சிவன் கோயில் ஒன்றும் உள்ளன.

அரசியல் 
சோமங்கலம் பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.

மேற்கோள்கள் 

காஞ்சிபுரம் மாவட்டத்திலுள்ள ஊர்களும் நகரங்களும்
காஞ்சிபுரம் மாவட்டத்தில் உள்ள கிராமங்கள்
வெள்ளத்தூர்

வெள்ளத்தூர் (Vellaturu) இந்திய மாநிலமான ஆந்திராவின் பாபட்லா மாவட்டத்தில் உள்ள ஒரு கிராமமாகும்.  தெனாலி வருவாய் பிரிவின் பாட்டிபுரோலு மண்டலத்தில் இக்கிராமம் அமைந்துள்ளது.

புவியியல் 
மண்டலத் தலைமையகமான பாட்டிபுரோலுவுக்கு  கிழக்கே 16°29′32′′N 80°00′32′′E  என்ற ஆள்கூறுகளில் வெள்ளத்தூர் 641 எக்டேர் (1, 580 ஏக்கர்) பரப்பளவில் பரவியுள்ளது.

மக்கள்தொகை 
2011 ஆம் ஆண்டு  மேற்கொள்ளப்பட்ட இந்திய மக்கள் தொகை கணக்கெடுப்பின்படி, கிராமத்தில் உள்ள மொத்த குடும்பங்களின் எண்ணிக்கை 1,848 ஆகும்.  இதன் மொத்த மக்கள் தொகை 5,956 ஆகும், இத்தொகையில் 2,995 ஆண்களும்  2,961 பெண்களும் இருந்தனர். 0 முதல் 6 வயதுக்குட்பட்ட 494 குழந்தைகள் இங்கு இருந்தனர். வெள்ளத்தூரின் சராசரி கல்வியறிவு  64.37  சதவீதமாகவும் எண்ணிக்கை 3,516 பேராகவும் இருந்தது.

ஆட்சி 
வெள்ளத்தூர் கிராம பஞ்சாயத்து என்பது கிராமத்தின் உள்ளாட்சி அமைப்பு ஆகும்.  வார்டுகளாகப் பிரிக்கப்பட்டுள்ள இவ்வமைப்பில் ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது. இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாகும். ஆந்திரப் பிரதேச தலைநகரப் பிரதேச மேம்பாட்டு ஆணையத்தின் அதிகார வரம்பின் கீழ் இக்கிரமம் செயல்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 7 பள்ளிகள் உள்ளன. இந்த பள்ளிகளில் 3 தனியார் பள்லிகளும் 4 மாவட்ட/மண்டல் பரிசத்  பள்ளிகளும் அடங்கும்.

மேற்கோள்கள் 

Coordinates on Wikidata
ஆந்திரப் பிரதேசம் மாநிலத்திலுள்ள ஊர்களும் நகரங்களும்
பாபட்லா மாவட்டம்
லி சிங்-யுயென்

லி சிங்-யுயென் (Li Ching-Yuen or Li Ching-Yun), (பிறப்பு:1677/1736  - இறப்பு:6 மே 1933) சீனா நாட்டின் மூலிகை மருத்துவரும், போர்க்கலை நிபுனரும், தந்திரோபாய ஆலோசகரும், 197 ஆண்டுகள் வாழ்ந்த உலகின் ஒரே மனிதராக கருதப்படுகிறார்.இவரின் பிறந்த ஆண்டை முதுமையியல் அறிஞர்களால் நிர்ணயம் செய்ய இயலவில்லை..

வாழ்க்கை வரலாறு 
லி சிங்-யுயென் பிறந்த ஆண்டு 1677 அல்லது 1736 எனக் குழப்பமாக உள்ளது.  மூலிகை மருத்துவரான லி சிங்-யுயென், கோஜிபெர்ரி பழங்கள, சின்செங்கு, வல்லாரை மற்றும் லிங்சி காளான்கள் போன்ற  மூலிகைத் தாவரங்களை மக்களுக்கு விற்பனை செய்தார். மேலும் இந்த மூலிகைகள் மற்றும் அரிசி ஒயினை உணவை உண்டு வாழ்ந்தார்.இவர் தன் வாழ்நாளில் 23 அல்லது 24 மனைவிகளை மணந்தவர்.இவர் தன் 24 மனைவிகள் மூலம் 200 குழந்தைகளைப் பெற்றெடுத்தார். 

நீண்ட வாழ்நாள் வாழ்வதற்கான  மூலிகைகளத் தேடி லி சிங்-யுயென்  சீனாவின் கான்சு, சான்சி மாகாணங்களுக்கும் மற்றும் திபெத், வியட்நாம், தாய்லாந்து மற்றும் மஞ்சூரியா போன்ற நாடுகளுக்கும் சுற்றுப்பயணம் மேற்கொண்டார். 

இவர் தனது 197 அகவையில் 6 மே 1933 அன்று சீனாவின்  சிச்சுவான் மாகாணததின் கை மாவட்டத்தில் காலமானர். 

யாங் சென் என்பவரின் குறிப்புகளின்படி, லீ சிங்-யுயென் இறக்கும் வரை நல்ல பார்வைத் திறனுடனும்,   சுறுசுறுப்பாகவும், 7 அடி உயரம் கொண்டவராக இருந்தார்.

மேற்கோள்கள்

வெளி இணைப்புகள்
 Chi Kung – Qigong – Meditation
 CEMETRAC – Centro de Estudos da Medicina Tradicional e Cultura Chinesa 
 Tortoise-Pigeon-Dog – Time article on Li Ching-Yuen (15 May 1933)
 Li Ching-Yuen

1933 இறப்புகள்
சீன மக்கள்
மூலிகை மருத்துவம்
சீன அறிவியலாளர்கள்